
Pe 2 august 2009, Fundaţia Internaţională Mozarteum din Salzburg anunţa în cadrul 
unei conferințe de presă“! identificarea a două piese, până atunci considerate anonime, ca 
aparținând „cu o probabilitate care tinde spre certitudine”? lui Wolfgang Amadeus Mozart. 
Însă tocmai faptul că această instituţie, centrul mondial al cercetării muzicologice mozartiene, 
nu se încumetă să susțină paternitatea celor două lucrări tânărului Mozart, ci recurge la o 
sintagmă cu atenţie aleasă, care apare de patru ori în documentul pregătit pentru conferința de 
presă, stârneşte curiozitatea aflării motivelor pentru care evidenta tentaţie de a atribui fără 
reticență cele două piese lui Mozart nu este urmată. 

Înainte de a expune problematica acestei situaţii, este necesară o prezentare a felului în 
care ni s-au transmis cele două piese în cauză, care se află sub numerele 50 (Klavierstück in 
G, Fragment) şi 51 (Konzertsatz in G) în noua ediţie Mozart a Caietului pentru Anna Maria 
(Nannerl) Mozart, de acum numite prescurtat Klavierstück şi, respectiv, Konzertsatz. Cele 
două piese au fost notate în Caietul dăruit în 1759 de către Leopold Mozart fiicei sale, cu 
ocazia zilei onomastice. Conţinutul caietului s-a îmbogăţit treptat pe parcursul a cinci ani 
(1759-1764). Acesta cuprinde, pe de o parte, lucrări sau exerciţii pentru Clavier (în sensul 
general, care include instrumentele cu claviatură ale epocii) cu caracter didactic, iar pe de altă 
parte, primele compoziţii ale lui Mozart. Cea mai mare parte a lucrărilor lui Wolfgang au fost 


notate de tatăl său, copilul nefiind încă învăţat într-ale scrisului. În acest Caier, doar patru 


* Această lucrare a câştigat Premiul I la Concursul de Muzicologie care a avut loc în cadrul ediţiei XX a 
Festivalului Mozart din Cluj-Napoca, între 3-10 decembrie 2010, iar publicarea sa în Lucrări de Muzicologie/ 
Musicoloy papers" este o parte din premiul acordat de către Societatea Română Mozart 

61 xx Pressemitteilung 2. August 2009. Zwei neue Mozari-Werke entdeckt, ed. Internationale Stiftung 
Mozarteum. 

“2 mitan Sicherheit grenzender Wahrscheinlichkeit”. 

piese au fost scrise în autograf de însuşi Wolfgang (numerele 20, 62, 63 şi 64). În afară de 
creaţiile timpurii ale fiului său, Leopold Mozart a mai transcris aici, pe lângă un mare număr 
de piese încă neidentificate, lucrări proprii (numerele 17, 18? şi 52) şi o lucrare de Johann 
Joachim Agrell (numărul 45). În Caiet a fost recunoscută mâna copistului Joseph Richard 
Estlinger, ale cărui 21 de transcrieri au putut fi doar în mică măsură identificate: Carl Philipp 
Emanuel Bach (numărul 39), Johann Nikolaus Tischer (numărul 43) şi Georg Christoph 
Wagenseil (numărul 31). Autorii a mai mult de jumătate din piesele din Caiet au rămas încă 
anonimi. 

În materialul pentru conferinţa de presă mai sus menţionată, Fundaţia Internaţională 
Mozarteum din Salzburg a argumentat posibilitatea atribuirii celor două lucrări lui Mozart „cu 
o probabilitate care tinde spre certitudine” prin aspecte de ordin filologic, stilistic şi istoric. 
Dr. Ulrich Leisinger, conducătorul ştiinţific al Institutului Mozart din Salzburg, a fost cel care 
a prezentat cele două piese la această conferință de presă, iar raționamentele sale au fost 
expuse în postfaţa ediţiei în facsimil a Caietului, care a ieşit de sub tipar la începutul anului 
2010. Un argument important în teza lui Leisinger sunt completările din manuscrisul piesei 
aflate la numărul 51, Konzertsatz in G. Muzicologul opinează că piesa ar fi fost notată fugitiv 
şi cu corecturi de Leopold Mozart“ (tip de scris“ folosit adesea când nota lucrări ale fiului 
său). Corecturile din Konzertsatz — al căror autor nu a putut fi identificat până acum — au fost 
însă cele care au atras atenţia lui Leisinger, fiindcă ele vizează nu doar integritatea modelului 
transcris, ci şi îmbunătăţiri ale conţinutului muzical, evident ulterioare transcrierii propriu- 
zise. În măsura șapte a partiturii, la mâna stângă, partea ossia este o corectură în creion faţă de 
transcrierea în cerneală inițială, corectură menită să îmbogăţească acompaniamentul 
(Exemplul 1). Acest tip de corectură nu ar fi fost posibilă — continuă Leisinger — în cazul în 
care Leopold Mozart ar fi transcris o piesă preexistentă, care nu ar mai fi admis modificări (cu 


toate „greşelile” incluse), cum este cazul lucrărilor altor compozitori ai epocii din Caier.% 


& Nannerl Notenbuch, = Denkmäler der Musik in Salzburg, vol. 16, ed. Stiftung Mozarteum Salzburg, Strube 
Verlag, Miinchen, 2010. 

6 Este binecunoscut faptul că Leopold Mozart a luat parte activ la procesul componistic al lui Wolfgang până în 
anii 1770, scrisul său regăsindu-se adesea în autografele fiului său. 

& Cf. Wolfgang Amadeus Mozart. Neue Ausgabe sämtlicher Werke. Kritische Berichte, Serie IX, Werkgruppe 
27, ed. Wolfgang Rehm, Bärenreiter Kassel—Basel—London—New York—Prag, 2000, p. 22. Aici Wolfgang 
Rehm diferențiază între patru tipuri de scris ale lui Leopold Mozart în Caiet...: fugitiv, fugitiv cu corecturi, uzual 
şi caligrafic. 

TP Ulrich Leisinger, „Nachwort” în Nannerl Notenbuch, = Denkmäler der Musik in Salzburg, vol. 16, ed. Stiftung 
Mozarteum Salzburg, Strube Verlag, München, 2010, p. 117: „Die Zuweisung der beiden Stücke an den jungen 
Mozart stützt sich darauf, dass Leopold Niederschrift des „Konzertsatzes“ Korrekturen aufweist die 
ausschließen, dass er eine bereits bestehende Vorlage einfach abgeschrieben hat.“ (Atribuirea celor două piese 
tânărului Mozart se întemeiază pe faptul că transcrierea Konzertsatz-ului de Leopold include corecturi care exlud 
posibilitatea unei simple transcrieri a unui model deja existent.) 

si erele 


Argumentaţia lui Leisinger continuă prin excluderea, pe criterii stilistice, a posibilității ca 
Leopold Mozart să fi compus acest Konzertsatz, iar tot pe criterii stilistice, asemănarea dintre 
piesele cu numerele 50 şi 51 din Caiet ar face ca piesa Klavierstück (numărul 50) să aparţină 
foarte probabil aceluiaşi compozitor care a scris lucrarea de mai mare amploare Konzertsatz 
(numărul 51). 


Exemplul 1. Konzerrsatz, măs. 6-8 


Robert Levin vede în Konzertsatz o dovadă a tehnicii pianistice ieşite din comun pe 
care erau stăpâni Wolfgang şi Nannerl. Mai mult decât atât, Levin susține la rândul său 
ipoteza lui Leisinger, exprimându-se totuşi cu aceeaşi precauţie: „cred că este foarte probabil 
că această piesă aparține tânărului Mozart, prin care a vrut să demonstreze tot ce poate”. Un 
alt indiciu în acest sens apare într-un interviu pe care Robert Levin l-a dat o lună mai târziu la 
San Francisco, unde a avut loc a doua audiție mondială a propriei prelucrări a Konzertsatz- 
ului. Cu această ocazie, el afirma: „It's not that we can say with authority that this is definitely 
music by Mozart; it's just that it is the most logical conclusion.” Altfel, ce l-ar fi împins pe 
Leopold să transcrie o piesă atât de dificilă într-un caiet cu rol preponderent didactic?%? 
Această lucrare ar fi, aşadar, o nouă mărturie a deja cunoscutului proces creator mozartian, ale 
cărui improvizații la pian notate în primă instanță de tatăl lui, au fost ulterior corectate.” 
Materialul conferinţei de presă aminteşte o anecdotă relatată de trompetistul Johann Andreas 
Schachtner în anul următor morţii lui Mozart din care aflăm că Mozart, înainte de a fi compus 
primul său Concert pentru pian KV 175 în re major, ar fi avut şi alţi predecesori în cadrul 


: TI 
acestul gen. 


TT Ibidem. 

68 *** Pressemitteilung 2. August 2009. Zwei neue Mozart-Werke entdeckt, p. 3: „Ich halte es für sehr glaubhaft, 
dass der Satz vom jungen Mozart stammt, der damit zeigen wollte, was er alles konnte.“ (Robert Levin) 

© Lisa Petrie: „Robert Levin Breathes Life Into Mozart” in: San Francisco. Classical Voice, 13 September 2010. 
http://www.sfcv.org/events-calendar/artist-spotlight/robert-levin-breathes-life-into-mozart 

7 Wolfgang Plath: „Vorwort” în Wolfgang Amadeus Mozart. Neue Mozart Gesamtausgabe, Serie IX, 
Werkgruppe 27, Klavierstücke Band 1 und 2, ed. Wolfgang Plath, Bärenreiter, Kassel—Basel—London, 1982, p. 
XXI—XXII. 

7l ren Pressemitteilung 2. August 2009. Zwei neue Mozart-Werke entdeckt, op. cit., p. 2. 

Cu toate acestea, nici Leisinger, nici Levin nu se încumetă să dea un verdict final. 
Pentru a înţelege mai bine reticenţa anunţului, să observăm felul în care cercetarea mozartiană 
a procedat în noua ediție a Caietului la identificarea creaţiilor timpurii ale lui Mozart. Această 
întrebare s-a pus în cazul pieselor care nu sunt notate în autograf şi în cazul celor care nu 
poartă nici un tip de indicație pe manuscris, prin care să se ateste faptul că acestea au fost 
compuse de Mozart. 

În Caiet, cinci lucrări poartă număr KV, fără ca acestea să fi fost scrise de Wolfgang şi 
fără ca pe pagina manuscrisului să apară indicaţii de apartenență: 58 (KV 2), 61 (KV 5), 25 
(KV 6), 26 (KV 6), şi 64 (KV oh (5b)). În cazul pieselor 58 (KV 2) şi 61 (KV 5), manuscrisul 
original s-a pierdut, însă Georg Nikolaus von Nissen a publicat în anexa la biografia sa despre 
W. A. Mozart cele două exemple, sub numerele 15 şi, respectiv, 18”. Credibilitatea acestei 
surse este de necontestat, ţinând cont de faptul că Nissen avea acces, în calitate de sot al 
Constanzei, la întreaga moştenire a lui Mozart. O situaţie similară apare în cazul piesei cu 
numărul 64 (KV 9 (5)), al cărei manuscris este considerat pierdut din anul 1880. În anul 
1871 Mozarteum a publicat o ediţie în facsimil a mai multor autografe mozartiene, printre 
care se afla şi această piesă”. În acest caz, dovada păstrării piesei în autograf a condus 
automat la introducerea acesteia în catalogul Köchel. În cele din urmă, cele două piese aflate 
în Caiet sub numerele 25 şi 26, ambele KV 6, le regăsim în NMA VIII/23/1, în varianta pentru 
vioară şi pian (Sonata în do major, KV 6). În acest ultim caz, metoda comparativă a izvoarelor 
joacă un rol fundamental în decizia finală de a atribui cele două creații lui Mozart. 

După cum e lesne de observat, în anul 1982, când a avut loc publicarea noii ediţii a 
Caietului, cercetătorii Wolfgang Plath şi Wolfgang Rehm par să fi evitat întrebuințarea 
argumentelor stilistice şi istorice în cazul deciziei finale de a conferi lucrărilor titulatura de 
creație mozartiană. Ei şi-au îndreptat atenția înspre argumente care țin de domeniul pragmatic 
al filologiei. Dacă metoda editorilor NMA 1X/27/1 (1982), Plath şi Rehm, se întemeiază pe 
alăturare, pe culegerea şi interpretarea surselor muzicale din punct de vedere filologic, cea a 
lui Leisinger porneşte de la interpretarea unui singur document istoric şi a unui singur 
argument filologic (corectura în creion a manuscrisului lui Leopold Mozart din Konzertsatz) 
şi se bazează mai apoi pe înlăturare, pe excluderea şi acceptarea unor ipoteze pe criterii 
stilistice. Având în vedere că manuscrisul conţine doar ştima de clavecin a unei părți de 


concert, descoperirea părții orchestrale a acestui Konzertsarz ar face posibilă identificarea 


72 Nissen, Georg Nikolaus von, Biographie W. A. Mozarts, Georg Olms Verlag, Hildesheim, 1991, în anexa la 
pagina 15, exemplele 15 şi 18. 

“3 Wolfgang Amadeus Mozart. Neue Ausgabe sämtlicher Werke. Kritische Berlichte, Serie IX, Werkgruppe 27, 
ed. Wolfgang Rehm, Bărenreiter Kassel—Basel—London—New York—Prag, 2000, p. 38. 

autorului lucrării, însă până atunci, este foarte probabil ca atât Leisinger, cât şi Levin să 
păstreze reținerea în afirmațiile lor referitoare la Konzerrsazz, afirmații care mai târziu s-ar 
putea dovedi a fi fost hazardate. 

Dacă Leisinger şi Levin, două somităţi în stilul mozartian, nu îşi asumă riscul de a 
susține că lucrarea aparţine lui Mozart, lucrarea de faţă se sustrage de asemenea în a răspunde 
la această întrebare, pe cât de tentantă, pe atât de primejdioasă. Rolul acestei investigații 
analitice este confruntarea Konzertsatz-ului atât cu creația mozartiană, cât şi cu cea a genului 
concertant al vremii. Comparația lucrării cu opera timpurie mozartiană nu face referire la 
problematica apartenenţei, ci la simplul fapt că indicaţiile din partitură — dacă nu 
demonstrează că piesa aparţine lui Mozart — arată că piesa a fost nu doar cunoscută, ci şi 
studiată în casa Mozart”, astfel încât cea mai dificilă şi mai extravagantă piesă din Caiet nu 
poate să rămână fără oarecare ecouri în stilul mozartian al acelei perioade. 

Leisinger estimează compunerea Konzertsatz-ului înainte ca Mozart să primească din 
partea lui Leopold un caiet propriu, Caietul de schițe londonez (1764). Astfel, această piesă 
trebuie să fi fost una dintre ultimele notate în Caiet, la răscrucea dintre anii 1763 şi 1764”. În 
prefața la noua ediţie a Caietului, Wolfgang Plath consideră că ultimele piese notate în Caiet 
ar fi fost însemnate chiar şi după ce Wolfgang a intrat în posesia Caietului de schițe londonez, 
la finele anului 1764 şi începutul anului 1765'%. Notarea Konzertsatz-ului în Caiet se leagă 
aşadar de cel de-al doilea turneu al familiei Mozart (Wolfgang, Nannerl şi Leopold) în 
Europa. 

Începând cu luna iunie a anului 1763, Wolfgang şi Nannerl au impresionat sudul 
Germaniei, făcând cunoştinţă, printre altele, cu renumita orchestră de la Mannheim. La finele 
aceluiaşi an, au ajuns la Paris, unde au rămas mai mult de trei luni. Una dintre marile 
personalități de la curte, care a marcat stilul mozartian al vremii, a fost Johann Schobert, 
singurul compozitor care a compus concerte pentru clavecin la curtea de la Paris.” În aprilie 
1764, familia Mozart a ajuns la Londra, unde cu un an înainte se stabilise Johann Christian 
Bach, un alt nume care şi-a pus amprenta pe creaţia mozartiană timpurie. Aici, Wolfgang a 
început Caietul de schițe londonez, în care — spre deosebire de Caietul lui Nannerl — întâlnim 


doar scrisul lui Wolfgang. 


74 *** Pressemitteilung 2. August 2009. Zwei neue Mozart-Werke entdeckt, op. cit., p. 3. 

"7 Ulrich Leisinger, Idem, p. 117. 

7% Wolfgang Plath, Idem, p. XI—XII. 

77 Michael Thomas Roeder, Das Konzert, = Handbuch der musikalischen Gattungen, Vol. 4, ed. Siegfried 
Mauser, Laaber, Regensburg, 2000, p. 104. 

În anii 1750-1760, în spiritul stilului galant, al stilului sensibil, genul concertant a 
suferit, la rândul său, modificări fundamentale. Trecerea de la forma specific barocă cu 
ritornelă la cea clasică de sonată, scindarea genului între concerte de virtuozitate şi concerte 
pentru melomani, preferința pentru scriitura omofonă în defavoarea celei polifone, 
întrebuinţarea tot mai conştientă a specificului instrumentelor au fost aspectele ce s-au 
cristalizat în această perioadă. 

Demersul analitic asupra Konzertsatz-ului nu îşi va îndrepta atenția în depistarea 
apartenenței lucrării la un singur stil componistic, ci are rolul de a identifica posibile înrudiri 
atât cu creaţia mozartiană timpurie, cât şi cu lucrări ale celor mai reprezentativi compozitori ai 
epocii, care şi-ar fi putut pune amprenta asupra piesei: Johann Schobert, Johann Christian 
Bach, Carl Philipp Emanuel Bach, şi nu în ultimul rând Leopold Mozart. 

Cea mai mare dificultate în analiza formei Konzertsarz-ului constă în notarea sa 
incompletă în Caiet, prin omiterea părţii orchestrale. Ştima clavecinului pare să reprezinte 
prima parte dintr-un concert solistic. Intervenţiile orchestrei sunt marcate de barele duble, care 
indică finalul unei secțiuni de formă dedicată solistului. Fără început şi final, structura ar arăta 


în felul următor: 


Solo 1 [tutti] Solo2 [tutti] Solo3 [tutti] Solo4 [tutti] Solo? 

măs.: 1—25 26—51 52—60 61—70 71—75 
Leopold Mozart s-a considerat un reprezentat al noului stil, al stilului „modern”, care 
tindea înspre claritatea şi echilibrul formal al discursului muzical, care adopta principiile 
formei de sonată. Alături de aspectele fundamentale de tehnică componistică, el pare să-i fi 
insuflat lui Mozart şi această nouă atitudine creatoare, care poate fi întâlnită în piesele sale 
pentru pian.” Totuşi, trecerea de la forma concertantă cu ritornelă la cea de sonată a avut loc 
treptat, prin multe experimente. În Konzertsatz, noua formă de sonată se îmbină cu cea 
tradițională cu ritornelă. Dacă forma de sonată are ca principii fundamentale planul tonal bine 
definit şi economia materialului muzical întrebuințat, catalizatorul formei cu ritornelă este 
refrenul, care creează un contrast puternic prin statornicia sa, față de abundența ideilor din 
secțiunile cupletelor, şi a cărui apariție în diferite tonalități marchează pilonii principali ai 

formei. 

Momentul care creează un dezechilibru în pledoaria pentru forma de sonată în 


Konzertsatz este repriza. Spre deosebire de tiparul aşteptat, în care repriza porneşte cu tema 


78 Cliff Eisen: „(Johann Georg) Leopold [Mozart]” în Die Musik in Geschichte und Gegenwart, Personenteil vol. 
12, Bärenreiter Verlag, Kassel, 2004, col. 587. 

întâi (în expoziţie măs. 1—4), în tonalitatea de bază, continuând, prin intermediul punţii, cu 
grupul tematic secund (în expoziţie măs. 13—25), aceasta are ca punct de plecare puntea, fapt 
explicabil doar prin expunerea temei de către întreaga orchestră. Mai mult decât atât, din 
blocul tematic secund se regăsesc cel mult aluzii la segmente din ceea ce putea fi tema 
secundă a unei forme de sonată.”* 

Dacă e să privim forma Konzertsatz-ului din perspectiva formei cu ritornelă, multe 
dintre aceste „licențe? ale formei de sonată se clarifică. După cum remarca compozitorul 
britanic Charles Avison, principala problemă în forma concertantă cu ritornelă este inevitabila 
repetiţie a temei, care creează redundanță în dramaturgia structurii.“ În acest fel înţelegem 
atât variaţia temei principale din solo 2, cât şi apariţia acesteia probabil sub formă orchestrală, 
înainte de solo 4. O uzanţă întâlnită atât în concertele lui Johann Christian Bach (op. 1, nr. 4 
în sol major), cât şi în cele ale lui Carl Philipp Emanuel Bach (Wq 27 în re major) este un 
popas în tonalitatea relativei minore înainte de revenirea la cea iniţială. În Konzertsatz, solo 3 
începe în mi minor, fiind probabil precedat de o expunere a temei principale la orchestră în mi 
minor. 

Revenind la problematica „absenţei” celor două materiale tematice corespunzătoare 
unei forme de sonată, să comparăm felul în care Carl Philipp Emanuel Bach şi Johann 
Christian Bach întrebuințau forma concertantă cu ritornelă. În creația lui Carl Philipp 
Emanuel Bach, care cuprinde peste 50 de concerte pentru instrumente cu taste şi care se 
întinde pe parcursul a 55 de ani (1733—1788), se pot observa cu uşurinţă transformările acestui 
gen de-a lungul secolului al XVIII-lea. În jurul anilor "20. acesta a compus trei concerte (Wq 
24 în mi minor, Wq 26 în la minor şi Wq 27 în re major), toate tributare formei cu ritornelă şi 
aparținând genului concertant de virtuozitate. În aceste concerte, singurele momente stabile, 
neschimbate, sunt aparițiile ritornelei, expuse după caz în tutti, de către solist sau în dialog. 
Planul tonal îl anticipă, într-o oarecare măsură, pe cel al sonatei: prima expunere a ritornelei la 
instrumentul solist este în tonalitatea de bază, urmând o modulație înspre dominantă 
(respectiv înspre relativa majoră în tonalități minore), ultima expunere a ritornelei este în 
tonalitatea tonicii. 

Ceea ce deosebeşte forma concertantă cu ritornelă la Carl Philipp Emanuel Bach de 
cea a sonatei este (în Wq 24 şi Wq 26) diversitatea materialului muzical în cuplete, în care 


solistul are posibilitatea să-şi etaleze aptitudinile tehnice prin pasaje de virtuozitate. Spre 


79 

Cf. Anexa. 
*0 Apud Jane R. Stevens, The Bach Family And The Keyboard Concerto. The Evolution of a Genre, Harmonie 
Park Press, Warren, Michigan, 2001, p. 181, cf. nota de subsol 25 din lucrarea citată. 

deosebire de Carl Philipp Emanuel Bach, Johann Christian Bach adoptă, în cele Șase concerte 
op. l publicate în 1763 la Londra, principiul reprizei în solo-urile exterioare. Partea mediană, 
care ar trebui să corespundă secțiunii dezvoltării într-o formă de sonată, este alcătuită, 
exceptând materialul ritornelei (care introduce fiecare secţiune de formă) dintr-un material 
nou, ce contrastează cu materialul muzical comun prezent atât în prima, cât şi în ultima 
secțiune a solo-urilor formei cu ritornelă (în Concertele op. 1 nr. 1 în si bemol major, op. 1 nr. 
2 în la major şi op. 1 nr. 5 în do major). Comun formei concertante cu ritornelă la Carl 
Philipp Emanuel Bach şi la Johann Christoph Bach este parcursul planului tonal: dacă prima 
secțiune realizează parcursul de la tonică la dominantă, următorul segment continuă în această 
tonalitate; ultima secțiune a formei restabileşte tonalitatea iniţială. 

Konzertsatz-ul îşi găseşte locul undeva între aceste două tipare. Forma sa se raliază 
celei cu ritornelă, însă, spre deosebire de concertele lui Carl Philipp Emanuel Bach, materialul 
expus în prima ritornelă se regăseşte într-o măsură mai mare sau mai mică în toate celelalte 
secțiuni solistice. Principiul contrastului secţiunilor mediane din concertele lui Johann 
Christoph Bach apare, totuşi, cu aluzii la materiale din secţiuni precedente, în special în solo 
4, însă şi în solo 5. Din punct de vedere funcţional, el se încadrează genului concertant de 
virtuozitate, reprezentat în acest caz de creaţia concertantă a lui Carl Philipp Emanuel Bach. 

Trecând de la forma concertantă cu ritornelă la o privire asupra planului morfologic al 
Konzertsatz-ului, al celor mai mici elemente care alcătuiesc stilul, ne propunem în continuare 
o expunere comparativă a acestor idei muzicale. 

Tema ritornelei din Konzertsatz (Exemplul 2) dezvăluie asemănări cu incipitul piesei 
pentru pian KV 9b (5b), notată de asemenea în Caiet (Exemplul 3): acelaşi tip de frază (2 + 1 
+ 1), în care ultimele două motive se repetă (a b by). Frapantă este nu doar structura internă a 
frazei, ci şi parcursul ritmico-melodic al incipitului: acelaşi mers ascendent, care marchează 
pilonii trisonului tonalităţii de bază, ajungând la sextă, prin care este atinsă subdominanta în 
cvartsextacord, rezolvată prin dublă întârziere. 


Exemplul 2. Konzertsatz, măs. 1-4 


Molto allegro DN D 

O parte din temele din ritornelele concertelor lui Johann Christian Bach prezintă 
asemănări cu cea din Konzertsatz. Caracteristic acestor teme de ritornelă este ritmul sincopat, 
un desen melodic, care are ca piloni trisonurile armoniei pe care se desfăşoară, întinderea pe 
spaţii largi a uneia şi aceleiaşi funcțiuni armonice şi un acompaniament redus la un bas repetat 
(Exemplele 4 şi 5). 


Exemplul 4. J. C. Bach, Concertul pentru clavecin op. 1 nr. 1 în si bemol major, partea |, 
măs. 1-12 
Allegretto ` 

Exemplul 5. J. C. Bach, Concertul pentru clavecin op. 1 nr. 3 în fa major, partea I, măs. 
1-13 


După cum afirmau atât Leisinger, cât şi Levin, virtuozitatea este principala 
caracteristică a Konzerisatz-ului. Aceasta se manifestă prin formule ritmico-melodice, pasaje, 
ornamente, care au rolul de a acoperi pe spaţii cât mai extinse, prin însăşi motricitatea lor, câte 
o funcțiune armonică. În cele ce urmează vom alătura astfel de tipuri de figuraţii, care 
formează cele mai mici elemente ale unui stil. 

După cum am amintit mai sus, în timpul şederii de la Paris a familiei Mozart, Johann 
Schobert a fost cel care l-a impresionat cel mai mult pe Wolfgang. În sonatele sale pentru 
clavecin întâlnim o serie de astfel de formule cu rol de acompaniament, prezente şi în 
Konzerisatz (Exemplul 6, măs. 19-20, în bas). Tema întâi din prima parte a Sonatei în fa 
major tipărită de Harrison Cluse la Londra (Exemplul 7) este acompaniată de acelaşi tip de 
figuraţie a basului din măsurile 19-20 din Konzertsarz. 


Exemplul 6. Konzertsatz, măs. 18-21 

Acest tip de variație a basului pare să fie o stilemă în sonatele lui Schobert, având în 
vedere că aceasta este regăsită şi în următoarea Sonată în do major, tipărită de către acelaşi 
editor (Exemplul 8). 

Exemplul 8. J. Schobert, Sonata în do major, partea I, măs. 94—102 

Mai apropiat însă de exemplul din Konzertsatz este apariţia acestei figuraţii în Sonata 
pentru pian în fa major (1762) de Leopold Mozart (Exemplul 9). Alături de aspectul melodic, 


aici intră şi cel ritmic în joc, apropiindu-se de caracterul secvențial din Konzertsatz. 

31-42 


, măs. 


Exemplul 9. Leopold Mozart, Sonata pentru pian în fa major, partea I 


In Konzertsatz (Exemplul 10, măs. 67-69), figura contratimpică din discant, care 

are rolul de a defini continutul armonic 


desenează o conducere a vocilor în polifonie latentă, 

al liniei melodice din registrul inferior. La Schobert 


formă de şaisprezecimi, în Sonata în fa major (Exemplul 11), cât şi sub formă de 


do major (Exemplul 12). 

. Konzertsatz, măs. 66—70 


Exemplul 10 

Exemplul 12. J. Schobert, Sonata în do major, partea I, măs. 89—93 

După o sumară privire comparativă între figurațiile Konzerzsarz-ului şi cele ale 
compozitorilor Johann Schobert şi Leopold Mozart, să observăm care este raportul dintre 
Konzertsatz şi creaţia unanim acceptată ca fiind mozartiană. În Caiet, cea mai complexă piesă 
din punctul de vedere al materialului figurativ este KV 9a (5a). Totuşi, aceste figuraţii nu se 
aseamănă decât într-o mică măsură cu cele din Konzerzsarz. Cu toate că anumite elemente 
(măsura 7) sunt aceleaşi, prin tratarea lor ne-secvenţială, ele îşi pierd caracterul dinamic din 


Konzertsatz (Exemplul 13). 

Exemplul 13. W. A. Mozart, Klavierstück in C, KV 9a (5a), măs. 3-8 


Spre deosebire de perioada de la Paris, în care Mozart a compus cele patru sonate 
pentru pian şi vioară (KV 6-9), şi în care basul albertin a fost preponderent utilizat în vederea 
realizării unei dinamici ritmice pe diferite funcțiuni armonice, şederea de la Londra a adus cu 
sine, în Trio-urile cu pian KV 10-15, o dinamizare considerabilă a discurului muzical 
mozartian. După o secțiune dominată de basul albertin urmează trecerea figuraţiei din bas în 
discant, pentru ca din măsura 17 să apară jocul de virtuozitate, cu încrucişări de mâini, cu 
mers secvențial treptat înspre o semicadență (măs. 21), prin care se reia şirul pasajelor 
(Exemplul 14). 


Exemplul 14. W. A. Mozart, Sonata în si bemol major pentru pian, vioară sau flaut şi 
violoncel, KV 10, măs. 13—23 

În urma demersului analitic, se poate observa cât de dificilă poate fi atribuirea unei 
lucrări pe argumente stilistice. În cazul de față, forma concertantă cu ritornelă se raliază 
tradiţiei la care aderă Carl Philipp Emanuel Bach. Atât materialul tematic, cât şi principiul de 
repriză şi de economie a materialului muzical stau sub influența concertelor lui Johann 
Christoph Bach. Elementele de virtuozitate se regăsesc cu precădere în creațiile lui Johann 
Schobert şi ale lui Leopold Mozart. Unde rămâne însă Wolfgang Amadeus Mozart în această 
constelație? Cele mai multe completări din manuscrisul Konzerrsatz-ului indică cel puţin 
faptul că piesa a fost studiată în casa Mozart, ceea ce arată (după cum afirma şi Levin) 
extraordinara pregătire tehnică a copiilor lui Leopold. Chiar dacă acceptăm faptul că Mozart 
nu ar fi autorul piesei, este de neconceput ca aceasta să nu-l fi influenţat într-o oarecare 
măsură. Dacă presupunem că Mozart ar fi compus Konzertsatz-ul, în lipsa altor izvoare care 
ar putea aduce lumină în această problemă (precum descoperirea părţii orchestrale), 
mijloacele argumentaţiei rămân pe tărâmul analogiilor stilistice, care, în ultimă instanță, nu 


fac decât să adâncească misterul unei posibile apartenenţe. 

Anexa. Tiparul formal al Konzertsatz-ului 


Solo 1 
Forma de sonată Expoziție 
Tı Punte Ti ER 
Forma cu ritornelă  Ritornela | 
A B C D 
Planul tonal Sol ~ Re 
Măsuri 1—4 5—12 13—18 19—25 
Solo 2 
Forma de sonată Dezvoltare 
Etapa I Etapa II Etapa III 
Forma cu ritornelă Ritornela 2 
A Bı Biyi D F 
Planul tonal Re ~ Re~mi~la~mi:V mi 
Măsuri 26—30 31—37 37—44 44—46 46—52 
Solo 3 
Forma de sonată (Dezvoltare) 
Etapa IV 
Forma cu ritornelă Ritornela 3 
Ci B2 E F 
Planul tonal mi ~ Sol 
Măsuri 52—53 54—55 56—57 58—60 
Solo 4 Solo 5 
Forma de sonată Repriză 
Punte x Day Coda 
Forma cu ritornelă  Ritornela 4 
B G H I F 
Planul tonal Sol Sol 
Măsuri 61—64 65—66 67—69 69—70 71—75 

